อัปเดต ! 10 อันดับค่าห้องโรงพยาบาลเอกชนยอดนิยม

นอกจากค่าธรรมเนียมการแพทย์และค่ายาแล้ว “ค่าห้องโรงพยาบาล” คือ หนึ่งในค่าใช้จ่ายอาจทำให้หลายๆ คนช็อก

ทั้งนี้เป็นเพราะค่าห้องในโรงพยาบาลไม่ได้เป็นแค่ค่าห้องพักเพียงอย่างเดียว แต่ยังรวมถึงค่าบริการพยาบาล ค่าบริการโรงพยาบาล และค่าอาหาร หรือโรงพยาบาลบางแห่งยังมีการคิดค่าใช้จ่ายอื่นๆ ที่เกี่ยวข้องเพิ่มเติม จนทำให้ค่าใช้จ่ายสำหรับค่าห้องโรงพยาบาลสูงกว่าที่หลายคนคาดการณ์เอาไว้

ดังนั้น เพื่อช่วยให้คุณวางแผนการเงินเพื่อรับกับความเสี่ยงจากการเจ็บป่วย ตลอดจนช่วยวางแผนประกันสุขภาพให้ครอบคลุมยิ่งขึ้น ลองมาดู 10 อันดับค่าห้องโรงพยาบาลเอกชนชั้นนำของไทยที่ได้รับความนิยมสูงที่นำมาฝากในบทความนี้กัน

เลือกโรงพยาบาลที่สนใจ:

โรงพยาบาลศิครินทร์

โรงพยาบาลกรุงเทพ

โรงพยาบาลเปาโล

โรงพยาบาลพญาไท

โรงพยาบาลวิภาวดี

โรงพยาบาลเกษมราษฎร์ประชาชื่น

โรงพยาบาลพระราม 9

โรงพยาบาลบำรุงราษฎร์

โรงพยาบาลวิภาราม

โรงพยาบาลลาดพร้าว

1. โรงพยาบาลศิครินทร์

ค่าห้องโรงพยาบาลศิครินทร์ (Sikarin Hospital) ให้บริการห้องพักโดยรวมค่าบริการพยาบาล ค่าบริการโรงพยาบาล และค่าอาหารแล้ว โดยราคาห้องพักเริ่มต้นตามรายละเอียด ดังนี้

ประเภทห้อง | ราคา (บาท/คืน)
ห้องเดี่ยว Standard | 3,660
ห้อง VIP | 4,160
ห้อง 2 เตียง | 3,160
ห้อง 3 เตียง | 2,860
ห้อง 7 เตียง | 2,160

*ราคาอ้างอิงจากโรงพยาบาลศิครินทร์ สมุทรปราการ

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

2. โรงพยาบาลกรุงเทพ

โรงพยาบาลกรุงเทพ สำนักงานใหญ่ (Bangkok Hospital – Headquarters) โดดเด่นด้วยเทคโนโลยีทางการแพทย์ที่ทันสมัย พร้อมห้องพักและบริการระดับ 5 ดาว โดยราคาห้องพักที่รวมค่าบริการพยาบาล ค่าบริการโรงพยาบาล และค่าอาหารแล้วจะมีรายละเอียดที่แตกต่างกัน ดังนี้

ประเภทห้อง | ราคา (บาท/คืน)
Standard | เริ่ม 11,300
Superior Room | เริ่ม 9,200
Deluxe | เริ่ม 24,750
Suite | เริ่ม 27,000

*ราคาอ้างอิงจากโรงพยาบาลกรุงเทพ

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

3. โรงพยาบาลเปาโล

ค่าห้องโรงพยาบาลเปาโล (Paolo Hospital) มาพร้อมกับราคาที่เข้าถึงง่ายสำหรับคนทำงาน พร้อมให้บริการครอบคลุมหลายสาขาทั่วกรุงเทพฯ เช่น โชคชัย 4 เกษตร และ สมุทรปราการ

สาขา | ประเภทห้อง | ราคา (บาท/คืน)
เปาโล สมุทรปราการ | Deluxe | เริ่ม 7,200
| PB | เริ่ม 7,360
| PA | เริ่ม 8,460
เปาโล เกษตร | Exclusive | เริ่ม 6,560 – 6,860
| VIP | เริ่ม 9,390
เปาโล โชคชัย 4 | Single Deluxe | เริ่ม 4,460
| Grand Deluxe | เริ่ม 5,660
| VIP | เริ่ม 6,160
| Platinum | เริ่ม 7,660
| Standard | เริ่ม 7,860
| VIP Platinum | เริ่ม 9,300

*ราคาอ้างอิงจากโรงพยาบาลเปาโล

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

4. โรงพยาบาลพญาไท

โรงพยาบาลพญาไทเป็นอีกหนึ่งโรงพยาบาลเอกชนชั้นนำที่ได้รับความนิยมในประเทศไทย โดยอัตราค่าห้องพักจะเริ่มต้นแตกต่างกัน ดังนี้

สาขา | ประเภทห้อง | ราคา (บาท/คืน)
โรงพยาบาลพญาไท 1 | ASU | 9,600
| Prestige Superior | 9,890
| Prestige Deluxe | 11,190
| Prestige Super Deluxe | 12,690
| Prestige VIP | 16,190
| Suit B | 11,145
| Gold | 7,245
| Platinum A | 8,845
| Suit A | 13,445
โรงพยาบาลพญาไท 3 | Platinum | เริ่ม 7,300
| Platinum Suite A | เริ่ม 9,600
| Platinum Suite B | เริ่ม 9,400
| Premier | เริ่ม 8,800
| Premier Suite | เริ่ม 11,000
| Presidential Suite | เริ่ม 23,200
โรงพยาบาลพญาไท พหลโยธิน | Standard | 6,980 – 7,530
| Deluxe | 7,580 – 15,030
| VIP | 10,130 – 15,030
| Family | 21,350

*ราคาอ้างอิงจากโรงพยาบาลพญาไท

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

5. โรงพยาบาลวิภาวดี

ค่าห้องโรงพยาบาลวิภาวดี (Vibhavadi Hospital) จัดอยู่ในกลุ่มราคามิตรภาพสำหรับย่านวิภาวดีและรังสิต โดยมีค่าห้องพักเริ่มต้นตามรายละเอียด ดังนี้

ประเภทห้อง | ราคา (บาท/คืน)
VIP Suite | เริ่ม 9,510
Suite | เริ่ม 8,510
ห้องเดี่ยวพิเศษ | เริ่ม 5,910
ห้องเดี่ยวธรรมดา | เริ่ม 5,510
Deluxe | เริ่ม 7,010

*ราคาอ้างอิงจากโรงพยาบาลวิภาวดี

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

6. โรงพยาบาลเกษมราษฎร์ประชาชื่น

โรงพยาบาลเกษมราษฎร์ประชาชื่น เป็นอีกหนึ่งโรงพยาบาลเอกชนชั้นนำที่หลายคนไว้วางในเลือกใช้บริการ โดยอัตราค่าห้องพักจะแตกต่างกันไปตามรายละเอียด ดังนี้

ประเภทห้อง | ราคา (บาท/คืน)
Platinum | เริ่ม 6,000
VIP Gold | เริ่ม 5,000
Gold | เริ่ม 3,400
ห้องเดี่ยวพิเศษ | เริ่ม 2,800
ห้องพิเศษคู่ | เริ่ม 2,000
ห้องรวม 4 เตียง | เริ่ม 1,500

*ราคาอ้างอิงจากโรงพยาบาลเกษมราษฎร์ประชาชื่น

**ราคานี้ยังไม่รวมค่าบริการพยาบาล, ค่าบริการโรงพยาบาล, ค่าอาหาร

7. โรงพยาบาลพระราม 9

โรงพยาบาลพระราม 9 (Praram 9 Hospital) โดดเด่นเรื่อง Digital Health พร้อมให้บริการห้องพักสำหรับผู้ป่วยตามรายละเอียด ดังนี้

อาคาร | ประเภทห้อง | ราคา (บาท/คืน)
A | Private | 10,000
Deluxe | 11,000
Exclusive Deluxe | 17,500
Premium Executive Deluxe | 22,500
Suite | 26,500
Praram 9 Suite | 29,500
B | Deluxe | 12,000
Exclusive Deluxe | 19,000
Suite | 34,500

*ราคาอ้างอิงจากโรงพยาบาลพระราม 9

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

8. โรงพยาบาลบำรุงราษฎร์

หากพูดถึงโรงพยาบาลเอกชนชั้นนำของไทย แน่นอนว่าต้องมีชื่อของโรงพยาบาลบำรุงราษฎร์รวมอยู่ด้วย โดยอัตราค่าห้องพักของโรงพยาบาลบำรุงราษฎร์จะแตกต่างกันตามรายละเอียด ดังนี้

ประเภทห้อง | ราคา (บาท/คืน)
Premier Royal | 78,300
Premier Atrium | 38,200
Premier | 33,800
VIP | 32,100
Super Deluxe | 21,200
ห้องเดี่ยวพิเศษ | 18,200
ห้องเดี่ยวธรรมดา | 14,700
ห้อง 2 เตียง | 10,600

*ราคาอ้างอิงจากโรงพยาบาลบำรุงราษฎร์

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

9. โรงพยาบาลวิภาราม

โรงพยาบาลวิภาราม เป็นอีกหนึ่งโรงพยาบาลเอกชนชั้นนำที่ได้รับความนิยมสูง พร้อมด้วยบุคลากรทางการแพทย์ที่เชี่ยวชาญ ทั้งยังมาพร้อมกับราคาห้องพักที่ไม่สูงมาก

ประเภทห้อง | ราคา (บาท/คืน)
VIP | เริ่ม 4,700-5,200
ห้องเดี่ยว | เริ่ม 3,000-3,500

*ราคาอ้างอิงจากโรงพยาบาลวิภาราม

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

10. โรงพยาบาลลาดพร้าว

โรงพยาบาลลาดพร้าว (Ladprao General Hospital) ไม่เพียงแต่จะมีบุคลากรทางการแพทย์ที่มีความเชี่ยวชาญสูงเท่านั้น แต่ยังมาพร้อมกับราคาห้องพักที่สมเหตุสมผลด้วยเช่นกัน

ประเภทห้อง | ราคา (บาท/คืน)
Suite | เริ่ม 8,950
VIP | เริ่ม 6,750
Special Single Room | เริ่ม 5,850
Special Double Room | เริ่ม 4,150
ห้องคู่ | เริ่ม 3,950
ห้อง 4 เตียง | เริ่ม 2,850
ห้อง 8 เตียง | เริ่ม 1,650

*ราคาอ้างอิงจากโรงพยาบาลลาดพร้าว

**ราคานี้รวมค่าบริการพยาบาล, ค่าบริการโรงพยาบาล, ค่าอาหารแล้ว

สรุปราคาค่าห้องโรงพยาบาลเอกชนปี 2569

โรงพยาบาลระดับพรีเมียม (เช่น บำรุงราษฎร์, พระราม 9) ราคาเริ่มต้นประมาณ 20,000 – 70,000+ บาท/คืน

โรงพยาบาลระดับกลาง (เช่น กรุงเทพ, พญาไท, เปาโล) ราคาเฉลี่ยอยู่ที่ 7,000 – 15,000 บาท/คืน

โรงพยาบาลราคาคุ้มค่า (เช่น วิภาวดี, เกษมราษฎร์, วิภาราม) ราคาเริ่มต้นประมาณ 2,000 – 6,000 บาท/คืน

ห้องรวม (Shared Room) ราคาเริ่มต้นประมาณ 1,500 – 4,000 บาท/คืน

ห้อง VIP / Suite อาจมีราคาสูงกว่า 20,000 บาท/คืน ขึ้นอยู่กับโรงพยาบาลและสิ่งอำนวยความสะดวก

อย่างไรก็ตามค่าใช้จ่ายจริงอาจสูงกว่าค่าห้อง เนื่องจากรวมค่าบริการพยาบาล ค่าอาหาร และค่าบริการโรงพยาบาลเพิ่มเติมอีก

ประกันสุขภาพคุ้มครองค่าห้องได้อย่างไร?

ความคุ้มครองหมวดค่าห้องในกรมธรรม์ประกันสุขภาพส่วนใหญ่จะครอบคลุม 4 ส่วนหลัก ได้แก่ ค่าห้องพัก ค่าอาหาร ค่าบริการพยาบาล และค่าบริการโรงพยาบาล

อย่างไรก็ตาม ผู้เอาประกันต้องทำความเข้าใจรูปแบบการจ่ายเงินของบริษัทประกัน ซึ่งปัจจุบันแบ่งเป็น 2 รูปแบบหลัก ดังนี้

แบบแยกค่าใช้จ่าย (Fixed Benefit) ที่กรมธรรม์จะระบุวงเงินค่าห้องต่อวันไว้อย่างชัดเจน เช่น 3,000 บาท หรือ 5,000 บาท หากค่าห้องจริงของโรงพยาบาลสูงกว่านี้ ผู้ป่วยต้องจ่ายส่วนต่างค่าห้องเอง

แบบเหมาจ่าย (Lump Sum) ที่กรมธรรม์จะระบุว่าคุ้มครองค่าห้องตามจริง หรือ กำหนดระดับห้องพัก เช่น ห้องเดี่ยวมาตรฐานราคาเริ่มต้น (Standard Single Room) ซึ่งมักจะครอบคลุมค่าห้องได้ทั้งหมดโดยไม่มีส่วนต่าง หรือ คิดตามเงื่อนไขที่บริษัทประกันกำหนด

ตัวอย่างเช่น

ประกันสุขภาพ IPD เหมาจ่ายของซันเดย์ จะมีการกำหนดวงเงินห้องพักสูงสุด 6,000 บาท เหมาจ่ายค่ารักษาพยาบาลแบบผู้ป่วยใน (IPD) และ ICU ให้ตามจริง

จะเห็นได้ว่า ค่าห้องโรงพยาบาลเอกชนในปี 2569 มีความแตกต่างกันค่อนข้างมาก ตั้งแต่หลักพันไปจนถึงหลักหลายหมื่นบาทต่อคืน การเลือกโรงพยาบาลจึงไม่ควรดูแค่ชื่อเสียงหรือความสะดวก แต่ควรพิจารณาค่าใช้จ่ายควบคู่กัน เพื่อวางแผนการเงินและเลือกประกันสุขภาพได้อย่างเหมาะสม

หากไม่มีประกันสุขภาพที่ครอบคลุมเพียงพอ ก็อาจกลายเป็นภาระค่าใช้จ่ายก้อนใหญ่แบบไม่ทันตั้งตัวได้

สำหรับใครที่มีประกันสังคม ประกันสุขภาพกลุ่ม หรือมีประกันสุขภาพอยู่แล้ว แต่อยากเพิ่มความอุ่นใจด้วย “ความคุ้มครองเสริม” ประกันสุขภาพซันเดย์เป็นอีกหนึ่งตัวเลือกที่ช่วยให้คุณออกแบบความคุ้มครองได้ตามต้องการ ครอบคลุมมากขึ้นในงบประมาณที่เข้าถึงได้

ทำความเข้าใจ IPD vs OPD ก่อนเลือกประกันให้คุ้ม

นอกจากเรื่องค่าห้องโรงพยาบาลแล้ว อีกหนึ่งสิ่งสำคัญที่คุณควรรู้ก่อนเลือกประกันสุขภาพคือ ความแตกต่างระหว่าง “IPD” และ “OPD” เพราะทั้ง 2 แบบมีผลโดยตรงต่อความคุ้มครองและค่าใช้จ่ายที่คุณต้องจ่ายจริง

IPD (ผู้ป่วยใน): คุ้มครองกรณีต้องนอนโรงพยาบาล ซึ่งรวมถึงค่าห้อง ค่าผ่าตัด และค่ารักษาหลัก

OPD (ผู้ป่วยนอก): คุ้มครองการรักษาทั่วไป เช่น พบแพทย์ รับยา โดยไม่ต้องนอนโรงพยาบาล

หากคุณกำลังกังวลเรื่องค่าห้องหลักพันถึงหลักหมื่นต่อคืน การเข้าใจว่าแผนประกันของคุณครอบคลุมแบบไหน จะช่วยให้วางแผนความคุ้มครองได้ตรงจุดมากขึ้น

ลองคลิกอ่านบทความนี้เพื่อทำความเข้าใจเพิ่มเติม หรือลองเช็กเบี้ยและความคุ้มครองที่เหมาะกับคุณได้ง่าย ๆ ที่เว็บไซต์ easysunday.com

หมายเหตุ: ราคาห้องพักอาจมีการเปลี่ยนแปลง ควรติดต่อสอบถามโรงพยาบาลที่สนใจก่อนเข้าใจบริการทุกครั้ง